Olti kunlik urush
ivritcha: מלחמת ששת הימים Milhemet Sheshet ha-Yamim;arabcha: حرب الأيام الستة Harb al-Ayyam as-Sitta yoki arabcha: حرب 1967 xarb 1967-yil,inglizcha: Six-Day War)- Yaqin Sharqda bir tomondan Isroil va boshqa tomondan Misr, Suriya,Iordaniya,Iroq va Jazoir o'rtasida 1967-yil 5-iyundan 10-iyungacha davom etgan urush. 1967-yil may oyida bir tomondan Isroil, ikkinchi tomondan Suriya va Misr o'rtasida keskinlik tezda kuchaydi.14-may kuni Misr Suvaysh kanali zonasida va uning atrofida safarbarlik e'lon qildi, 19-mayga kelib,Misr tomonining iltimosiga binoan Sinaydagi Misr va Isroil kuchlarini ajratib turgan BMT qo'shinlari olib chiqildi,22- may kuni Aqaba ko'rfazida Isroil kemalarini blokadasi boshlandi.May oyining oxiriga kelib Iordaniya va Iroq arab harbiy koalitsiyasiga qo'shildi. 1967-yil 5-iyun kuni ertalab soat 7:45 da Isroil havo kuchlarining operatsiyasi boshlandi,bir necha soat ichida arab koalitsiyasining havo kuchlarini yo'q qildi,shundan so'ng Isroil 6 kun ichida havo yordamisiz qolgan arab qo'shinlarini mag'lub etdi.